Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 22 มี.ค.66
Daily Focus-บล.ฟินันเซีย ไซรัส ประจำวันที่ 22 มี.ค.66
22 มี.ค. 2566

บล.ฟินันเซีย ไซรัส ประเมินแนวโน้มตลาดวันนี้ (22 มี.ค.66) คาด SET ยังแกว่งตัวบวกได้ต่อเนื่องในกรอบ 1,570-1,590 จุด จากบรรยากาศการลงทุนที่ผ่อนคลายมากขึ้น หนุนเม็ดเงินไหลออกจากสินทรัพย์ปลอดภัยเข้าหาสินทรัพย์เสี่ยงอีกครั้ง ตลาดเริ่มคลายกังวลประเด็นปัญหาธนาคารในสหรัฐฯและยุโรป หลัง รมว.คลังสหรัฐฯออกมาให้ความเห็นว่าอาจมีมาตรการคุ้มครองเงินฝากเพิ่มหากจำเป็น
ขณะที่ดีล UBS-CS ทำให้วิกฤตภาคการเงินในยุโรปคลายตัว ไฮไลท์สำคัญคืนนี้คือผลการประชุม FED ซึ่งจุดสำคัญนอกเหนือจากโอกาสปรับขึ้นดอกเบี้ยอีก 0.25% สู่ระดับ 4.75-5% ยังต้องติดตามถ้อยแถลงมุมมองเศรษฐกิจ เงินเฟ้อและทิศทางดอกเบี้ยจาก Dot Plot ส่วนปัจจัยในประเทศคาดว่ายังได้อานิสงส์จากการเริ่มหาเสียงเลือกตั้งซึ่งเป็นบวกต่อการบริโภคและเศรษฐกิจในไตรมาส 2/66
โดยรวมปัจจัยต่างประเทศยังมีความเสี่ยงด้านเศรษฐกิจที่มีแนวโน้มชะลอตัวชัดหรือเกิด Recession มากขึ้น ขณะที่เศรษฐกิจไทยดูมีเสถียรภาพมากกว่า เรามองการปรับฐานของดัชนีเข้าใกล้แนวรับหลัก 1,520+- จุด ยังเป็นระดับที่น่าสนใจในการทยอยสะสมหุ้นพื้นฐาน ยังคงเน้นหุ้น Domestic/Reopening Play มากกว่า Global Play
ด้านกลยุทธ์ : ทยอยสะสมหุ้นเพิ่มในช่วงปรับฐาน ยังเน้นหุ้น Domestic Play
หุ้นเด่นเดือน มี.ค. :  ASW, BEYOND, CPN, M, NSL